钦定古今图书集成/明伦汇编/闺媛典/第305卷 > 皇清三十八 > 邓徽继妻徐氏
## 钦定古今图书集成/明伦汇编/闺媛典/第305卷 > 皇清三十八 > 邓徽继妻徐氏

按《南部县志》：“徐氏，明霍丘令邓徽继妻。端庄贞静，动必以礼。于归后，奉姑嫜克谨。生一子，方岁馀，徽没于官，氏年二十，扶棺殡霍丘郭外，即侨寓其地，杜门守节。时吴蜀未通，三尖山寇起，氏携子奔逃正阳、凤阳诸处，屡遇回禄，邻宅皆焚，而氏寓独安迨。前妻子林茂遣使迎归，氏益励冰操，教子林蔚，中丙午乡试，年” 七十五犹健。